Source: https://saptamanalulasalt.com/2017/02/27/infrangere-categorica-la-ccr-pentru-dna-si-parchetul-general/
Timestamp: 2019-05-21 00:38:29+00:00
Document Index: 37583401

Matched Legal Cases: ['CCR ', 'CCR ', 'CCR ', 'CCR ', 'CCR ', 'articolul 102']

Înfrângere categorică la CCR pentru DNA și Parchetul General – Săptămânalul Asalt
Înfrângere categorică la CCR pentru DNA și Parchetul General
CCR a decis că DNA a încălcat prevederile constituționale când s-a apucat să ancheteze modul în care a fost emisă OUG 13. Astfel, există un conflict între DNA și Guvern. Valer Dorneanu a anunțat verdictul CCR după ce președintele Senatului, Călin Popescu Tăriceanu , a cerut un verdict dacă e constituțională sau nu acțiunea DNA, considerând că e un conflict constituțional între DNA și guvern.
El a precizat că decizia s-a luat cu „o majoritate semnificativă”.
„A verificat legalitatea, oportunitatea ordonanţei de urgenţă. Adică, dacă sunt întrunite condiţiile pentru ca Guvernul să emită o ordonanţă de urgenţă, stare de urgenţă care să nu poată fi evitată decât prin acest act, să motiveze ordonanţa (…). Toată tevatura asta probabil că nu s-ar fi ivit dacă ar fi existat o cooperare loială între autorităţi. Asta înseamnă că acele avize puteau fi cerute sub forma unei consultări”, a declarat Dorneanu, după ce CCR a stabilit că există un conflict juridic de natură constituţională între Ministerul Public, prin DNA, şi Guvern cu privire la ancheta procurorilor în cazul OUG 13.
„Exact, care să atragă răspunderea concretă, penală, nu răspunderea ipotetică preluată din ce-a spus autorul sesizării (către DNA – n.r.). (…) Procurorul ar fi trebuit, analizând acea plângere, să vadă dacă există sau nu există impedimente care să-l împiedice să înceapă urmărirea penală. (…) El putea constata că verificarea a ceea ce au reclamat cei doi autori, a oportunităţii ordonanţei de urgenţă, că a fost adoptată cu un scop, de a proteja pe cineva, de a favoriza pe cineva, sunt chestiuni care pot fi de competenţa de anchetă a Parchetului, sau nu. Or, astea ţin de activitatea de legiferare”, a explicat Valer Dorneanu.
„Ceea ce a făcut Parchetul până aici este răspunderea lui, dar de aici înainte şi DIICOT, sau cui i-o da-o (…), toate actele de anchetă, toate actele de cercetare penală trebuie făcute în aşa fel încât să nu se încalce prerogativele Curţii Constituţionale, ale Parlamentului şi ale Guvernului”, a spus preşedintele CCR.
„Aşadar, s-a încălcat dreptul Guvernului de a aprecia oportunitatea legiferării (…). Şi în ordonanţa de începere a urmării penale, şi în alte declaraţii, Parchetul spune că nu era necesară ordonanţa, nu era necesar să se adecveze conţinutul unor texte din Codul penal şi din Codul de procedură penală care au fost declarate neconstituţionale. (…) Că nu trebuia prin ordonanţă de urgenţă. Or, acest lucru ţine de atributul Guvernului rezultat din articolul 102 din Constituţie”, a mai spus Dorneanu.
Autor saptamanalulasaltPublicat în februarie 27, 2017 Categorii Actualitate
Anterior Articolul anterior: Între DNA și SRI există doar legea
Următor Articolul următor: EXCLUSIV Gorjeanul Mihai Weber în fruntea Comisiei SIE